15/10/2013 | Administración LocalMunicipal
Bergondo
Secretaría
Declaración de vehículo como RSU

Notificación de declaración de vehículo como RSU De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícase a FRÍO VENTISCA, S. L. a resolución da Alcaldía n.º 866/2013, do 7 de outubro, xa que se descoñece o derradeiro domicilio do mesmo polo que non se puido practicar: “Con data de 7 de outubro de 2013, a Sra. alcaldesa procedeu a ditar a resolución n.º 866/2013 co seguinte contido: “Logo de ver que por parte da policía local deste concello, deuse traslado da existencia dun vehículo automóbil abandonado na vía pública tipo: Furgoneta de cor branca, marca Volskwagen LT 35, con matrícula 5389-BYL, ubicado na vía pública, rúa Parroquia de Bergondo, fronte á nave industrial R-4 do polígono industrial deste Concello, mediante informe policial n.º 190/2013 do 15 de xullo de 2013. Feitas as averiguacións pertinentes pola policía local, a titular do automóbil resulta ser segundo a base de datos da DXT, FRÍO VENTISCA, S. L., con domicilio na rúa Ramón Cabanillas, n.º 2-3.º B de Culleredo. Logo de ver que con data de 15 de xullo de 2013, por esta Alcaldía ditouse resolución n.º 615/2013 pola que se acordaba a incoación de expediente n.º 6/2013 para declarar RSU (residuo sólido urbano) e proceder á súa retirada e eliminación por xestor autorizado do citado residuo concedéndose ao seu titular un prazo de 15 días hábiles para que procedera á súa retirada e/ou formular as alegacións que estimase oportunas. Intentada a notificación da interesada en dous intentos sen que se tivera logrado realizar a mesma, procedeuse á súa publicación no BOP n.º 147, do 5 de agosto de 2013. Transcorrido o prazo sen que se tivera constancia da presentación de alegación algunha, con data de 10 de setembro de 2013, solicitouse novo informe da Policía Local que foi emitido con data de 11 de setembro de 2013, onde se fai constar que o vehículo segue no mesmo lugar. Tendo en conta todo o anterior e de conformidade coa competencia que me atribúe o artigo 21.1. s) da Lei 7/1985, do 2 de abril, reguladora de bases de réxime local, pola presente RESOLVO: Primeiro. –Declarar como RSU (residuos sólido urbano) o vehículo tipo furgoneta de cor branca, marca Volskwagen LT 35, con matrícula 5389-BYL, ubicado na vía pública, rúa Parroquia de Bergondo, fronte á nave industrial R-4 do polígono industrial deste concello, e cuxo titular resulta ser segundo a base de datos da DXT, FRíO VENTISCA, S. L., con domicilio na Rúa Ramón Cabanillas, n.º 2-3.º-B de Culleredo, de conformidade co disposto no artigo 4.2 da Lei 10/2008, do 3 de novembro, de residuos de Galicia e tendo en conta que conforme establece o artigo 3. b) da Lei 22/2011, do 28 de xullo, de Residuos e Solos contaminados, os vehículo abandonados teñen a consideración de residuo doméstico. Segundo. –Entregar o vehículo para o seu tratamento ao centro autorizado de tratamento de vehículos denominado “Josefa Yolanda Serrokh Arnuelos Barreiro Gómez”, sito en Cortiñán, Bergondo, e con código RTP - G - 24 - 2003, para a súa destrución e descontaminación, instando ao citado Centro para que se proceda de acordo co artigo 5 do Real Decreto 1383/2002, de 20 de decembro, sobre xestión de vehículos ao final da súa vida útil, e o artigo segundo da Orde INT/624/2008, do 26 de febreiro, polo que se regula a baixa electrónica dos vehículos descontaminados ao final da súa vida, para que emita: – Certificado de destrución, que terá que axustarse perfectamente ó modelo e contido establecidos no anexo da Orde INT/624/2008, do 26 de febreiro. – Trámite de baixa electrónica definitiva do vehículo no Rexistro de Vehículos da Dirección Xeral de Tráfico, que deberá realizarse seguindo o procedemento establecido no artigo segundo da Orde INT/624/2008, do 26 de febreiro. A data de anotación da baixa definitiva terá que coincidir coa data de expedición do certificado de destrución. Terceiro: Notificar ao titular que o vehículo foi declarado residuo doméstico e que se procede ao seu traslado ao centro autorizado de tratamento de vehículos sito en Cortiñán, Bergondo, para o seu tratamento como tal.” A presente resolución pon fin á vía administrativa e contra a mesma pódese interpoñer RECURSO DE REPOSICIÓN no prazo dun mes ante o mesmo órgano que dictou o acto, conforme ao previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, ou ben se no quere exercitar o seu dereito a presentar o recurso potestativo de reposición mencionado, pode interpoñer directamente recurso contencioso-administrativo, no prazo de dous mes ante o Xulgado do Contencioso-Administrativo, órgano xurisdicional competente, conforme ao establecido na Lei 29/98, do 13 de xullo, reguladora das xurisdición contencioso-administrativa.” O que lle notifico pola súa condición de interesado, en cumprimento do establecido no artigo 58 da Lei 30/1992, do 26 de novembro, de réxime xurídico das administracións públicas e procedemento administrativo común. Bergondo, 7 de outubro de 2013. O secretario xeral Federico Suárez Cancelo.” Bergondo, 7 de Outubro de 2013. A alcaldesa Alejandra Pérez Máquez